kardosdrur/scandi-wiki huggingface dataset:
Lindsay Lohan

Lindsay Morgan (oprindeligt Dee, men ændrede det til Morgan) Lohan (født 2. juli 1986 i New York, USA) er en amerikansk skuespiller og popsangerinde. Hun stammer fra Irland og Italien (hendes farmor og farfar er italienere)

Hun startede som model, hvor hun var det første rødhårede barn, som blev accepteret i Ford Modeling Agency, og blev skuespiller som 3-årig. Folk opdagede hendes talent, og hun nåede at være med i over 60 reklamer, før hun gik til filmen.

Sin første rolle fik hun i serien Another World i 1996-1997, da hun var ca. 10 år gammel. Den 5. januar 1997 fik hun rollen i filmen Forældrefælden, hvor hun spillede to roller på samme tid. I 1999 fik Lindsay sin tredje rolle i filmen Life Size, hvor også Tyra Banks medvirkede. Lindsays gennembrud skete med Disneyfilmen Freaky Friday, hvor hun spillede sammen med Jamie Lee Curtis og Chad Michael Murray. I september 2002 fik endnu én af sine drømme opfyldt, da hun mødte Emilio Estefan Jr. Den 7. december 2004 udgav Lindsay sin første cd med titlen Speak.

Filmografi

Album 
 2005 A Little More Personal
 2004 Speak

Soundtrack

Eksterne henvisninger 

 
 
 

Skuespillere fra USA
Sangere fra USA
Børneskuespillere fra USA
Personer fra New York
Primærrute 38

Primærrute 38 er en hovedvej, der går fra Rønne tværs over Bornholm til Neksø.

Primærrute 38 starter i Rønne passerer gennem Nylars, nord om Aakirkeby, gennem Gedeby, og Bodilsker og slutter ved havnen i Neksø.

Rute 38 har en længde på ca. 31 km og er den eneste primærrute på Bornholm.

Kilder 

38
Severin Claudius Wilken Bindesbøll

Severin Claudius Wilken Bindesbøll (født 16. februar 1798, død 30. januar 1871) var en dansk biskop. Han var søn af Jens Bindesbøll, bror til Michael Gottlieb Bindesbøll og dermed onkel til Thorvald Bindesbøll.

Bindesbøll blev i 1816 student fra Roskilde Katedralskole og 1821 kandidat i teologi fra Københavns Universitet. 1824-29 var han alumnus på Borchs Kollegium. I 17 år arbejdede han som religionslærer, inden han i 1838 blev sognepræst i Nakskov og Branderslev.

I 1852 blev han viet til biskop i Aalborg. Her var han i knap 4 år, hvorefter han blev forflyttet til bispesædet i Maribo. I 1868 var han medlem af Kirkekommissionen. Ud over sin præstegerning var han kongevalgt medlem af Stænderforsamlingen i Roskilde, og 1866-1870 sad han i Landstinget.

Posthumt udkom Tanker til Eftertanke over Søn- og Festdags Evangelier.

Noter

Eksterne henvisninger 

Biografi i Dansk biografisk Lexikon

Landstingsmedlemmer i 1860'erne
Landstingsmedlemmer i 1870'erne
Biskopper over Aalborg Stift
Biskopper over Lolland-Falsters Stift
Kommandører af 1. grad af Dannebrog
Stænderdeputerede fra Østifterne
Mosede Fort

Mosede Fort er et fredet tidligere kystbefæstningsanlæg ved Køge Bugt, som nu huser et museum  om Danmark under 1. verdenskrig, og er et populært rekreativt område.

historie 
Opførelsen blev anbefalet af en forsvarskommission, som afgav betænkning i 1908, og pengene blev bevilget af Rigsdagen i 1909. Formålet var at forhindre en eventuel landsætning af tyske tropper i Køge Bugt. Området mellem Køge Bugt og Roskilde Fjord var strategisk vigtigt for hæren af hensyn til felthærens planlagte tilbagetrækning til Københavns Befæstning.

Planen om opførelse af Mosede Batteri blev ændret i 1912, og i stedet blev opført et væsentligt større fort end oprindelig planlagt. Byggeriet startede i 1913, og i juni 1916 blev fortet bemandet med kystartillerister. På grund af opførelsen af Tunestillingen, fik Mosede Fort forøget betydning og kom til at ligge midt i den største feltbefæstede stilling i Danmark. Anlægsarbejderne ved Mosede Fort fortsatte derfor frem til 1918. Mosede Fort indgik i Tunestillingen som kommandostation for Mosede Kystartilleriafsnit.

Efter 1. verdenskrig mistede stedet betydning. Under 2. verdenskrig blev det benyttet af tyskerne, og i 1945 blev det omdannet til et fængsel for tyske krigsforbrydere. 1946-47 fungerede fortet som flygtningelejr, og fra 1947 til 1969 blev det benyttet af Hjemmeværnet. I november 1969 blev fortet solgt af Forsvarsministeriet til Roskilde Amt, som omdannede det til en offentlig strandpark. Siden 2007 har Mosede Fort været ejet af Greve Kommune.

I 2010 begyndte Greve Kommune en restaurering af kasematbygningen, og den 6. august 2014 blev museet indviet med en udstilling om Danmark under 1. verdenskrig.

I 2023 modtog Mosede Fort ca. 71 mio. kr. til at udvide museumsoplevelsen på det fredede fortidsminde. Det udvidede Mosede Fort åbner efter planen i 2027 og vil bl.a. rumme særudstilling, restaurant og publikumsfaciliteter.

Referencer

Eksterne henvisninger 
 
 
 Fortet på trap.lex.dk
 Museet på Mosede Fort

Københavns Befæstning
Karlslunde
Masnedøfortet

Masnedøfortet er et befæstningsanlæg, beliggende på Masnedø i Storstrømmen mellem Sjælland og Falster. Opførelsen blev påbegyndt i 1912 og ved 1. verdenskrigs udbrud august 1914 havde man støbt fortets kasematter og udgravet en del af jordværkerne, men skytset manglede.Fortet meldtes kampklar i 1915.

Verdens første succesfulde angreb med faldskærmstropper fandt sted ved Masnedøfortet, da Tyskland besatte Danmark den 9. april 1940. Fortet var dog kun bevogtet af to danske soldater, og det kom ikke til kamphandlinger. 

I 1952 blev fortet degraderet til minedepot, og det blev helt afviklet som militært anlæg i 1973. I dag er fortet offentligt tilgængeligt og bruges blandt andet til kunstudstillinger og til garagerockfestivalen Gutter Island.

Siden 1997 har dele af fortet hver sommer dannet rammen om kunstudstillinger, arrangeret i samarbejde mellem Billedkunstnernes Forbund og Vordingborg Kommune.

Eksterne henvisninger 

 Masnedø Fort og Minedepot

Noter 

Fæstningsanlæg i Danmark
Bygninger, konstruktioner og anlæg i Vordingborg Kommune
Fortet
Jytte Stensgaard

Jytte Stensgaard (født 14. maj 1946 i Thisted) er en dansk, kultdyrket skuespiller, der under kunstnernavnet Yutte Stensgaard medvirker i en række engelske film og tv-serier fra omkring 1970.

Hun huskes især for sin hovedrolle i Jimmy Sangsters Hammer-film Lust for a Vampire (1970), hvor hun spiller vampyren Carmilla, der splittes mellem sin mere eller mindre lesbiske tørst efter unge pigers blod og sin mere romantiske kærlighed til en mandlig forfatter.

Jytte Stensgaard flyttede efter filmkarrieren til USA, hvor hun fik en søn og i en årrække arbejdede som sælger på en kristen radiostation.

Hun blev opsporet af en dansk horrorfan, Nicolas Barbano, og gav i 1997 sit første interview i 25 år.

Litteratur/kilder 
 Tim Greaves: Yutte Stensgaard: A Pictorial Souvenir (1Shot Publications, England 1992)
 Tim Greaves: Yutte Stensgaard: Memories of a Vampire (1Shot Publications, England 1993)
 Nicolas Barbano: Så smuk er en vampyr (PS Pige-Special nr. 1, Danmark 1993)
 Nicolas Barbano: Yutte Stensgaard: A Collage (Little Shoppe of Horror nr. 12, USA 1994 + Fantastyk nr. 11, Frankrig 1996)
 Michael Thomas Reed: Yutte Stensgaard (Little Shoppe of Horrors nr. 14, USA 1999)
 Jakob Stegelmann: Jytte fra det ydre rum, trykt i Truslen fra det ukendte (Forum, Danmark 2002)
 Nicolas Barbano: The Strange Loves of Yutte Stensgaard: An Interview with the Vampire (Video Watchdog nr. 117, USA 2005)

Eksterne henvisninger 
 
 The World of Hammer Glamour biografi 
 The World of Hammer Glamour bibliografi 
 Yutland – Unofficial Yutte Stensgaard Fan Site

Skuespillere fra Danmark
Mermaid Bowl XVIII

Mermaid Bowl XVIII var den 19. danske finale i amerikansk fodbold og den 18. Mermaid Bowl. Den blev spillet d. 30. september 2006. Triangle Razorbacks slog Kronborg Knights 21-16 og Razorbacks' amerikanske runningback David Freeman blev MVP.

Baggrund
Debuterende vejlensiske Razorbacks kom til kampen som favoritter, efter at have gået gennem Nationalligaen ubesejret 10-0 og slået Roskilde Kings komfortabelt 24-14 i semifinalen. Knights fra Espergærde var endt nr. 2 i grundspillet med 8-2, de to nederlag mod Razorbacks (hjemme 28-29 og ude 17-28). Knights havde slået Avedøre Monarchs i semifinalen med 23-17.

Vejen til Mermaid Bowl

Kampens forløb

Scoringer
(Syntaks: Scorende hold — Scorende spil, stilling, tid tilbage i quarter, angrebsserie)
 1. quarter
 KRO — T. Bruno Hansen 1 yard-løb (H. Juul XP), Knights 0-7, 1:55 tilbage (Serie: 10 spil for 45 yards på 4:36)
 TRI — T. Linnemann 8 yard-kast fra K. Suhl (K. Worm XP), 7-7, 1:09 tilbage (Serie: 2 spil for 57 yards på 0:40)
 2. quarter
 TRI — D. Freeman 8 yard-kast fra K. Suhl (K. Worm XP), Razorbacks 14-7, 3:15 tilbage (Serie: 10 spil for 87 yards på 4:59)
 3. quarter
 KRO — H. James 10 yard-kast fra A. James (H. Juul XP), 14-14, 4:11 tilbage (Serie: 3 spil for 17 yards på 1:01)
 4. quarter
 TRI — D. Freeman 52 yard-løb (K. Worm XP), Razorbacks 21-14, 5:12 tilbage (Serie: 4 spil for 63 yards på 2:17)
 KNI — Holdsafety, Razorbacks 21-16, 0:15 tilbage

Statistik

Amerikansk fodbold i Danmark
Sport i 2006
Krupp

Krupp-familen er et prominent 400 år gammel tysk dynasti fra Essen. De er blevet kendt gennem stålproduktion og produktion af ammunition og våbensystemer. Familienbedriften, som i moderne tid er kendt som Friedrich Krupp AG Hoesch-Krupp, fusionerede med Thyssen AG i 1999 til ThyssenKrupp AG som er et stort industrikonglomerat. Krupp er blevet et sprogligt begreb som henviser til den fremragende stålkvalitet, når man siger Hart wie Kruppstahl (hårdt som Kruppstål)

Selskabet blev grundlagt i 1811 i Essen af Friedrich Krupp. Kendte ledere og indehavere af selskabet var Gustav Krupp von Bohlen und Halbach (1870-1950) og sønnen Alfried Krupp von Bohlen und Halbach (1907-67).

I begyndelsen blev selskabet mest kendt for støberivirksomheden i Ruhrområdet og den tillhørende våbenproduktion  for Tyskland, men også til andre lande, herunder Storbritannien. Under første verdenskrig leverede Krupp til begge de krigsstridende parter. Krupp var den vigtigste våbenfabrik i Tyskland mellem 1860 og 1945. De kom tidlig ind i samarbejdet med Adolf Hitler og nazistene og blev en forudsætning for den tyske oprustning i mellemkrigstiden.  

Under første verdenskrig kaldte de tyske soldater den store kanon med 42 cm kaliber for Tykke Bertha (tysk: Dicke Bertha), efter Gustav Krupps hustru Bertha Krupp von Bohlen und Halbach, mens jernbanekanonerne under anden verdenskrig blev kaldt Gustav efter Gustav Krupp selv.

Efter anden verdenskrig blev der rejst krigsforbrydersag i Nürnbergprocessen mod koncernen med anklager om forbrydelser mod menneskeheden, blandt andet på grund af brugen af slavearbejdere. Gustav Krupp blev anset for at være for dement til at kunne dømmes, mens Alfried Krupp blev dømt til 12 års fængsel. Han blev løsladt efter tre år.

Eksterne henvisninger 

2. verdenskrig
Forsvarsvirksomheder fra Tyskland
Metalvirksomheder fra Tyskland
Elba

Elba er en 27 kilometer lang og 18 kilometer bred ø, der ligger i havet omkring 10 kilometer ud for Toscana i Italien. Elba er med en kystlængde på 147 kilometer og et areal på 223 km² den tredjestørste italienske ø. Indbyggertallet er 31.660 (2009), og den største by er Portoferraio med omkring 12.000 indbyggere. Det højeste punkt er Monte Capanne, 1.018 meter over havet. Den gennemsnitlige årstemperatur er 15,7 °C.

Elba og de omliggende små øer (Pianosa, Capraia, Montecristo, Giglio og Giannutri) er del af den italienske nationalpark Arcipelago Toscano

Elba er mest kendt som stedet, kejser Napoleon I blev forvist til efter slaget ved Leipzig i 1813 og sin abdikation i 1814. Han opholdt sig på denne ø i lidt over 9 måneder og marcherede så tilbage til Paris, hvor han på ny greb magten og begyndte sit 100 dage lange herredømme, før han blev slået ved Waterloo.

Historie 
Det ældste kendte folk på Elba var Ilvaterne, en stamme af ligurisk oprindelse. Omkring 750 f. Kr. fik etruskerne mere indflydelse. De udnyttede øens omfangsrige jernforekomster. I 453 f. Kr. besatte grækerne Elba og kaldte øen Aithalia. I 246 f. Kr. erobrede romerne øen og benævnte den Ilva. Romerne grundlagde byerne Marciana, Portoferraio og Capoliveri. I de sidste år af Romerriget mistede Elba sin økonomiske betydning, da Romerriget kunne hente mineraler andre steder i det vidtstrakte rige. Efter Romerrigets fald blev øen erobret i 476 e. Kr. af Odoakerriget, fra 493 af det Østgotiske Rige og fra 535 af det Byzantinske Rige.

Napoleon Bonaparte boede på Elba fra den 20. april 1814 til den 26. februar 1815. Efter eksilet på Elba vendte Napoleon tilbage til Frankrig, led nederlaget ved Waterloo og blev atter sendt i eksil, denne gang på Sankt Helena i Atlanterhavet, hvor han endte sine dage den 5. maj 1821.

Transport 
Øen er forbundet til fastlandet med færger, som drives af fire forskellige selskaber; Toremar, Moby Lines, Blunavy og Corsica Ferries - Sardinia Ferries, der alle driver ruter mellem Piombino og Portoferraio, som er hvoedstaden på i nord og byerne Cavo, Rio Marina og Porto Azzurro, på øens østkyst. Der er desuden færge fra Elba til den lille naboø Pianosa.

Der findes også en lufthavn på øen, kaldet Marina di Campo Airport, hvorfra det tjekkiske selskab Silver Air har flyvninger til det italienske fastland.

Referencer

Eksterne henvisninger 

 Oplysninger på øen Elba 
 Om færger til øen Elba 

Øer i Italien
Øer i Middelhavet
Winnipeg Jets

Winnipeg Jets er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Bell MTS Place i Winnipeg, Manitoba, Canada.

Historie 
Atlanta blev i 1997 tildelt et hold i NHL og holdet begyndte under navnet Atlanta Thrashers at spille i ligaen fra sæsonen 1999-00. Holdet blev dermed en erstatning for Atlanta Flames, der i spillede i Atlanta fra 1972, men som i 1980 flyttede til Calgary, Alberta i Canada hvor de blev til Calgary Flames. Navnet Thrashers var hentet fra det engelske navn for røddroslen der er staten Georgias officielle fugl. Holdet flyttede i 2011 til Winnipeg og blev omdøbt til Winnipeg Jets.

'Fredede' numre 
 99 Wayne Gretzky – Fredet i hele NHL.

Eksterne henvisninger 

  

Ishockeyklubber i NHL
Jets
Frederik Wilhelm 4. af Preussen

Frederik Wilhelm 4. af Preussen () (15. oktober 1795 i Berlin– 2. januar 1861 i Potsdam) var konge af Preussen fra 1840 til 1861.

Han var ældste søn af Friedrich Wilhelm III af Preussen og Louise af Mecklenburg-Strelitz. Friedrich Wilhelm IV blev konge efter farens død i 1840 og forblev konge af Preussen til sin død. Af helbredsmæssige årsager lod han imidlertid sin bror Wilhelm I blive regent i 1858.

Han indgik ægteskab den 29. november 1823 med Elisabeth Ludovika af Bayern (1801-1873). Efter en mislykket fødsel i 1828 kunne hun ikke få børn, og parret forblev barnløse.

Eksterne henvisninger 

Huset Hohenzollern
Konger af Preussen
Personer fra Berlin
Protestantiske monarker
Karlsruhe

Karlsruhe er en by i den tyske delstat Baden-Württemberg i det sydvestlige Tyskland. Den ligger ved Rhinen ved grænsen til Frankrig ca. 60 km syd for Ludwigshafen og ca. 80 km nordvest for Stuttgart. Karlsruhe har ca. 310.000 indbyggere (2018).

Byen blev grundlagt 17. juni 1715 af markgreve Karl 3. Vilhelm af Baden-Durlach ved bygningen af slottet Karlsruhe. Efter 1806 var Karlsruhe residensby for storhertugerne af Baden og fra 1919 hovedstad i Fristaten Baden. Nogle år efter anden verdenskrig blev staterne Baden og Württemberg slået sammen, og Württembergs hovedstad Stuttgart blev hovedstad for den nye stat.

Den tyske forfatningsdomstol holder til i Karlsruhe. Der findes et universitet og seks faghøjskoler. Byens borgmester (Oberbürgermeister) er siden 1. marts 2013 Frank Mentrup (SPD), der den 2. december 2012 i første valgrunde fik 55,26 % af stemmerne. For første gang i 42 år gik posten dermed ikke til CDU.
Danskeren Tom Høyem, tidligere grønlandsminister for Centrumdemokraterne, blev i 2004 valgt ind i Karlsruhes byråd for FDP.

Infrastruktur 

Gennem Karlsruhes østlige dele passerer den vigtige motorvej A5 fra Giessen via Frankfurt am Main sydover til Basel. I Karlsruhe begynder A8 mod øst mod Stuttgart, München og Wien, A65 mod nord mod Ludwigshafen og A65 i sydvestlig retning mod Strasbourg og Paris.

Karlsruhe er også et vigtigt jernbaneknudepunkt. Her krydser banerne Amsterdam-Genève og München-Paris.

Gennem sin havn ved Rhinen er Karlsruhe knyttet til det tyske kanalnet.

Kultur 
 Zentrum für Kunst und Medien
 Staatliches Museum für Naturkunde Karlsruhe
 Botanischer Garten Karlsruhe
 Botanischer Garten des Karlsruher Instituts für Technologie
 Zoologischer Stadtgarten Karlsruhe
 Schloss Karlsruhe
 Turmberg-ruinen

Galleri

Referencer

Eksterne henvisninger 
 Officiel side
 http://ka.stadtwiki.net/Hauptseite

 
Tour de France-byer
Essen

Essen  er en by i Nordrhein-Westfalen i Tyskland. Den ligger ved bredden af Ruhr-floden og har 583.084 indbyggere (31/12/2016).

Byen blev grundlagt allerede i 845, men blev ingen betydningsfuld by før 1800-tallet, da kul- og stålindustrien slog sig ned i området. Det første stålværk i byen blev etableret i 1811. Efter anden verdenskrig gennemgik byen store økonomiske ændringer og gik fra at være en by baseret på kul- og stålindustri til at huse blandt andet en velrenommeret kunsthøjskole og et stort kunstmuseum (Folkwang-museet), samtidig med at meget forskellige industrier etablerede sig i byen.

Essen var (på vegne af hele Ruhrgebiet) Europæisk kulturhovedstad i 2010. En værdighed, som blev delt med Pécs i Ungarn og Istanbul i Tyrkiet.

Essen er en del af det store byområde Ruhr-distriktet.

Bydele 

Essen er delt i ni distrikter, der igen er delt i 50 bydele:

 Distrikt 1: Stadtmitte/Frillendorf/Huttrop
 01 Stadtkern
 02 Ostviertel
 03 Nordviertel
 04 Westviertel
 05 Südviertel
 06 Südostviertel
 11 Huttrop
 36 Frillendorf

 Distrikt 2: Rüttenscheid/Bergerhausen/Rellinghausen/Stadtwald
 10 Rüttenscheid
 12 Rellinghausen
 13 Bergerhausen
 14 Stadtwald

 Distrikt 3: Essen-West
 07 Altendorf
 08 Frohnhausen
 09 Holsterhausen
 15 Fulerum
 28 Haarzopf
 41 Margarethenhöhe

 Distrikt 4: Borbeck
 16 Schönebeck
 17 Bedingrade
 18 Frintrop
 19 Dellwig
 20 Gerschede
 21 Borbeck-Mitte
 22 Bochold
 23 Bergeborbeck

 Distrikt 5: Altenessen/Karnap/Vogelheim
 24 Altenessen-Nord
 25 Altenessen-Süd
 40 Karnap
 50 Vogelheim

 Distrikt 6: Katernberg/Schonnebeck/Stoppenberg
 37 Schonnebeck
 38 Stoppenberg
 39 Katernberg

 Distrikt 7: Steele/Kray
 34 Steele
 35 Kray
 45 Freisenbruch
 46 Horst
 47 Leithe

 Distrikt 8: Essen-Ruhrhalbinsel
 31 Heisingen
 32 Kupferdreh
 33 Byfang
 43 Überruhr-Hinsel
 44 Überruhr-Holthausen
 48 Burgaltendorf

 Distrikt 9: Werden/Kettwig/Bredeney
 26 Bredeney
 27 Schuir
 29 Werden
 30 Heidhausen
 42 Fischlaken
 49 Kettwig

Venskabsbyer 

Essen har følgende venskabsbyer:

  Sunderland i England, siden 1949
  Tampere i Finland, siden 1960
  Grenoble i Frankrig, siden 1974
  Nizjnij Novgorod i Rusland, siden 1991
  Tel Aviv-Jaffa i Israel, siden 1991

Seværdigheder i Essen 

 Rådhuset (Rathaus) i Essen.
 Villa Hügel blev bygget af industrimagnaten Alfred Krupp i slutningen af 1800-tallet som et hjem for ham og familien. I dag bruges det hovedsagelig til at huse kunstudstillinger og koncerter.

Eksterne kilder/henvisninger 

 Offisielt nettsted 
 Universitetet i Essen-Duisburg 

 
Byer i Nordrhein-Westfalen
Hanse
Frie rigsstæder
Sværindustri

Sværindustri eller tung industri, er en sammenfattende betegnelse for industrier, som er kapital- og pladskrævende, eksempelvis minedrift, skibsværfter, stålvalseværker, fabriker som fremstiller krigsmateriel omfattende blandt andet produktion af tanks og kanoner, støberier, kemisk- og petrokemisk industri etc.

Dette i modsætning til den lette industri, som producerer almene forbrugsvarer.

Industri
August Bebel

August Ferdinand Bebel (født 22. februar 1840 i Deutz nær Köln, død 18. marts 1913) var en tysk socialdemokratisk politiker og en af grundlæggerne af SPD.

Bebel grundlagde Sächsische Volkspartei i 1867 sammen med Wilhelm Liebknecht. I 1869 deltog han i grundlæggelsen af SDAP, Sozialdemokratische Arbeiterpartei. Partiet gik sammen med ADAV, Allgemeiner Deutscher Arbeiterverein, i 1875 og blev til SADP, Sozialistische Arbeiterpartei Deutschlands, som tog det nuværende navn Sozialdemokratische Partei Deutschlands i 1890.

I 1872 blev Bebel dømt i en politisk retssag, den såkaldte Leipziger Hochverratsprozess, og idømt  to års fæstningsarrest (ærefuld arrest), som han tilbragte på Burg Königstein. Bebel blev senere SPD's første formand og medlem af den tyske Rigsdag.

Efter at have boet i Berlin-Schöneberg i mange år, hvor en platte er sat op ved Hauptstraße 97, døde han 18. marts 1913, mens han besøgte en kuranstalt i Schweiz. Han blev begravet i Zürich.

Eksterne henvisninger 

Politikere fra Det Tyske Kejserrige
Politikere fra SPD
Kommunister fra Tyskland
Personer fra Köln
Tyskere i 1800-tallet
Tyskere i 1900-tallet
Main

Main er en flod i Tyskland. Den er 524 km lang og flyder gennem delstaterne Bayern og Hessen og er den vigtigste biflod til Rhinen. Gennem Main-Donau-Kanalen er den forbundet med Donau. Main begynder ved Kulmbach, hvor Roter Main (Røde Main) og Weißer Main (Hvide Main) flyder sammen.

Floden er sejlbar fra Bamberg 396 km, og er en vigtig europæisk transportåre. Vigtige bifloder er Fränkische Saale, Tauber og Nidda.

Billedgalleri

Byer langs floden 
Den største by ved Main er Frankfurt am Main. Andre byer den passerer er Burgkunstadt, Lichtenfels, Staffelstein, Hallstadt, Zeil am Main, Hassfurt, Schweinfurt, Volkach, Kitzingen, Marktbreit, Ochsenfurt, Würzburg, Karlstadt, Gemünden, Lohr, Marktheidenfeld, Wertheim, Miltenberg, Obernburg, Aschaffenburg, Seligenstadt, Hanau, Offenbach am Main, Hattersheim, Flörsheim, Rüsselsheim og Wiesbaden, hvor den flyder sammen med Rhinen.

Den dialektiske afgrænsning Mainlinjen løber langs med floden, og er blevet opkaldt efter den.

Henvisninger 

Floder i Hessen
Floder i Bayern
Rhinens bifloder
Sedan (Frankrig)

Sedan er en by i Frankrig. Den har 20.000 indbyggere og ligger i regionen Champagne-Ardenne.

Byer i Ardennes
Polysemi

Polysemi (gr. πολυσημεία polysēmeía "det at have flere betydninger") er et semantisk fænomen, som findes på alle naturlige sprog. Når ord har den samme lydlige form, men flere forskellige betydninger, der samtidigt er relaterede, taler man om polysemer. På dansk er et svin (dyret) og et svin (moralsk forkastelig person) fx polysemer, da betydningen er forskellig, men ikke urelateret.

Polysemi vs. homonymi 
Polysemi er forskellig fra homonymi. Homonymer er enslydende ord med forskellige og ikke-relaterede betydninger, som fx fyr (ung mand), fyr (fyrtårn), fyr (træ), eller rod (plantens rod)  og rod (fravær af orden). Fyr er også polysemi (fyr i fyrtårn og fyr til opvarmning).

Synkron og diakron polysemi 
Polysemiske mønstre kan studeres diakront eller synkront. I den diakrone tilgang undersøger man om der er en historisk sammenhæng mellem to lydligt ens ordformer. I den synkrone tilgang undersøger man om sprogbrugerne opfatter to lydligt ens ord som betydningsmæssigt relaterede.

Polysemi og kultur 
De polysemiske mønstre i et sprog er ofte unikke og andre sprog kan således set fra et dansk perspektiv indeholde overraskende polysemer. På det australske aboriginalsprog Kukatja, er yalta "glad" og yalta "kold" fx polysemer, ikke homonymer. I kulturen, hvor varme og skænderi kobles sammen mentalt, forstås kulde og glæde (dvs. fravær af skænderi) tilsvarende som relaterede. Flere lingvister ser studiet af polysemi som en af de måder hvorpå en kultur kan studeres gennem sprogets leksikalske struktur.

Polysemiske idiomer 
Ikke kun ord, men også ordgrupper, så som idiomer kan være polysemiske. Et eksempel er det tyske idiom jemanden eins auf die nase geben som kan betyde 1. ”at give en nogen på frakken” eller 2. “irettesætte nogen”.

Semantik
Sprogforskning